section_heading: Životopis
paragraph_text: Prigodom osnutka Visoke škole za medicinske sestre i tehničare (danas Zdravstvenog veleučilišta) u Zagrebu 1966. godine organizirao je nastavu anatomije i godinama je u njoj sudjelovao. Nakon osamostaljenja Škole 1996. godine kao ugovorni profesor je ustrojio Katedru za anatomiju i fiziologiju u kojoj su stasala 4 profesora, 3 viša predavača i 3 predavača anatomije. Nakon umirovljenja vodio je niz godina Povjerenstvo za izdavačku djelatnost, a 2016. je godine knjižnica Zdravstvenog veleučilišta  nazvana njegovim imenom. Zdravstveno veleučilište je i njegovom zaslugom danas prepoznatljiva medicinska edukacijska institucija u kojoj je postao zaslužnim članom, te mu je u znak hvale za učinjeno otkrivena bista.